అధిక ప్రాధాన్యం స్త్రీలకేనా?
- Sep 28, 2020 , 00:46:55
మన సనాతన ధర్మంలో పూజలు, నోముల విషయంలో పురుషులకంటే ఎక్కువ ప్రాధాన్యం స్త్రీలకే ఇచ్చారు. ఎందుకుని? - డి. రామ్‌గోపాల్‌, మల్లాపూర్‌, హైదరాబాద్‌
'వ్రత్యతే అన్నాదిక ఇతి వ్రతం.' అంటే అన్నం తినడం, మొదలైన పనులను విడిచి చేసేదే వ్రతం. తమ కుటుంబానికి మేలూ, లాభమూ జరగాలని కోరుకొని చేసేవే వ్రతాలూ, పూజలూ, నోములూ అనేవి. 'నన్ను-ఓము' అంటే 'ఓ దైవమా! నన్ను రక్షించు' అని వేడుకొంటూ చేసేదే నోము. 'నన్నోము' అనేదే క్రమంగా 'నోము'గా మారింది.
వివాహంలో భాగంగా పెండ్లి కూతురే పెండ్లికి ముందుగా గౌరీపూజ చేస్తుంది. పెండ్లినాటి నుండే ఆమెకు ఆ ఏకాగ్రత అలవడుతుంది. ఏకాగ్రతలోనూ, భక్తిశ్రద్ధలలోనూ, కుటుంబ సంక్షేమం కోసం ఆధ్యాత్మికంగా పాటుపడటంలోనూ పురుషునికంటే ముందుండే స్త్రీకే పూజలలోనూ, నోములలోనూ అధిక ప్రాధాన్యం కల్పించబడింది. ఆమెకు ఉండే సహనం అనేది అందుకు అదనంగా తోడైంది.
భర్త తోడుగా లేకున్నా స్త్రీలు వ్రతాలను చేసుకోవచ్చు. అలాంటి స్త్రీల వ్రతాలు సుమారు 108 వరకూ ఉన్నాయి. ఇంటి పట్టునే ఉండే స్త్రీలు తమంత తాముగా ఏర్పాటు చేసుకున్న ఈ ప్రాధాన్యతా నియమం అనేది ఒక ఒరవడిగా మారడానికి వారు స్వతంత్రంగా చేసే ఈ వ్రతాలు కూడా ఒక కారణమై ఉండవచ్చు. స్త్రీ తాను చేసే వ్రతాలన్నిటినీ తన భర్త క్షేమాన్ని కోరే చేస్తుంది. తన క్షేమమూ, తన కుటుంబం క్షేమం కూడా అందులో అంతర్లీనంగా ఉండటమనేది అందులోని పరమార్థం.
సహధర్మచారిణి లేకుండా యజ్జాలనూ, వ్రతాలనూ చేసే అధికారం పురుషునికి లేదనేది శాస్త్ర ప్రమాణం. అందుకే, శ్రీరాముడు స్వర్ణసీతను తోడుగా చేసుకొని అశ్వమేధయాగం చేశాడు. వ్యక్తి ప్రవర్తననూ సమాజం కట్టుబాట్లనూ స్మృతులూ, శ్రుతులూ చెప్పినట్లుగా నియంత్రించేదే సనాతన ధర్మం. ధర్మ నిర్దేశాన్ని ధిక్కరించడానికి లేదు. పూజలలో వ్రతాలలో స్త్రీలకు ప్రాధాన్యం ఇవ్వాలనే నియమాన్ని 'సనాతన ధర్మం' నిర్దేశించలేదు. అది కేవలం ఐచ్ఛికమే. తమ తమ ఇష్టాలనుబట్టే ఇది పాటింపబడుతుంది.
adhika praadhaanyam streelakena?
- Sep 28, 2020 , 00:46:55
mana sanaatana dharmamlo poojalu, nomula vishayamlo purushulakante ekkuva praadhaanyam streelake icharu. endukuni? - di. ramegopale, mallapuri, hyderabade
'vratyate annaadika ithi vratam.' ante annam tinadam, modalaina panulanu vidichi chesede vratam. tama kutumbaaniki maeluu, laabhamuu jaragaalani korukoni cheseve vrataaluu, poojaluu, nomuluu anevi. 'nannu-omu' ante 'oo daivama! nannu rakshinchu' ani vedukontu chesede nomu. 'nannomu' anede kramangaa 'nomu'gaa maarindi.
vivaahamlo bhagamga pendli koothure pendliki mundugaa gouripooja chestundi. pendlinati nunde aameku aa ekagrata alavadutundi. ekaagrataloonuu, bhaktisraddhalaloonuu, kutumba sankshemam kosam aadhyaatmikamgaa paatupadatamloonuu purushunikante mundunde streeke poojalaloonuu, nomulaloonuu adhika praadhaanyam kalpinchabadindi. aameku unde sahanam anedi anduku adanamgaa todaindi.
bharta thodugaa lekunna streelu vrataalanu chesukovachhu. alanti streela vrataalu sumaru 108 varakuu unnaayi. inti pattune unde streelu tamanta taamugaa erpaatu chesukunna ee praadhaanyataa niyamam anedi oka oravadigaa maaradaaniki vaaru swatantramgaa chese ee vrataalu kuudaa oka kaaranamai undavacchu. stree taanu chese vrataalannitinii tana bharta kshemaanni kore chestundi. tana kshemamuu, tana kutumbam kshemam kuudaa andulo antarleenamgaa undatamanedi andulooni paramaartham.
sahadharmachaarini lekunda yajjaalanuu, vrataalanuu chese adhikaaram purushuniki ledanedi saastra pramaanam. anduke, sriramudu swarnaseetanu thodugaa chesukoni ashwamedhayaagam cheshaadu. vyakti pravartananuu samajam kattubaatlanuu smrutuluu, srutuluu cheppinatlugaa niyantrinchede sanaatana dharmam. dharma nirdesaanni dhikkarinchadaaniki ledu. poojalalo vrataalalo streelaku praadhaanyam ivvalane niyamaanni 'sanaatana dharmam' nirdesinchaledu. adhi kevalam aichchikame. tama tama ishtalanubatte idhi paatimpabadutundi.